# Hapet Thirrja për mobilitete (bursa) studentësh dhe stafi të UPT-së

# në kuadër të Marrëveshjes KA1, të Programit Erasmus+

# në Universitat Politècnica de Catalunya,

# Barcelona East School of Engineering EEBE, Spanjë.

Në kuadër të marrëveshjes KA1 bilaterale, është hapur thirrja për aplikime për bursa për mobilitete për studentë dhe staf të Universitetit Politeknik të Tiranës, në **Universitat Politècnica de Catalunya** – UPC, **Barcelona East School of Engineering EEBE.**

# Për studentët:

# Llojet e mobilitetit përfshijnë: Shkëmbimin e studentëve për studime.

# Studentët duhet të jenë të regjistruar në një program studimi në Universitetin Politeknik të Tiranës, Fakulteti i Teknologjisë së Informacionit, Fakulteti i Inxhinierisë Elektrike, Fakulteti i Inxhinierisë Mekanike dhe Fakulteti i Inxhinierisë Matematike dhe Fizike dhe të kenë përfunduar vitin e parë akademik.

# Numri total i studentëve: 1 (Seleksionimi final bëhet nga UPC.)

# Koha e mobilitetit: Semestri i dytë i vitit akademik 2025 - 2026

# Dokumentat e nevojshme për aplikim për studentët:

* CV;
* Kopje e Pasaportës;
* Vërtetim studenti;
* Listë notash e studimeve deri në momentin e aplikimit (Academic transcript of records and achievement);
* Letër Motivimi (në gjuhën angleze);
* Çertifikatë e gjuhës së huaj\* (*English or Spanish Language Competency (B1 or higher according to the CEFR);*
* Dokumenti Learning Agreement\*\*.

\*Ofrohen kurset e studimit në gjuhën angleze ku niveli minimal i kërkuar është B1. Studenti duhet të plotësojë nivelin minimal të kërkuar gjuhën duke e vërtetuar me çertifikatën përkatëse të gjuhës së huaj.

\*\*Learning Agreement është një kontratë midis universitetit të origjinës dhe aplikantit dhe shërben për të përcaktuar lëndët që do të zhvilloni në universitetin pritës. Ju duhet të plotësoni vetëm seksionin e parë ‘‘Mobility Plan’’. Në tabelën A përcaktohen lëndët dhe kreditet që do të merrni në universitetin pritës, në tabelën B përcaktohet se cilat prej lëndëve të Tabelës A do të njihet në Universitetin Politeknik të Tiranës kur ju të keni përfunduar periudhën e shkëmbimit.

KUJDES: Ju duhet të përzgjidhni të kryeni në UPC lëndë të njëjta ose ekuivalente me ato që do të kryenit në semestrin përkatës në fakultetin tuaj, kjo për arsye që lëndët dhe kreditet t’ju njihen kur të ktheheni. Nëse lëndët e përzgjedhura ndryshojnë nga ata që do të zhvillonit në fakultetin tuaj semestrin përkatës, atëherë kur të ktheheni ju duhet të zhvilloni lëndët që nuk përshtaten në Universitetin Politeknik të Tiranës. Dokumenti ‘‘Learning Agreement’’ te seksioni ‘‘Commitment’’ firmoset nga aplikanti, nga Koordinatori Akademik i Fakultetit dhe nga Zv/Rektori i UPT-së për Anën Shkencore dhe Marrëdhëniet me Jashtë.

*Për t’u njohur me lëndët që ofrohen në* **Barcelona East School of Engineering EEBE,**  *sipas niveleve dhe fushave të studimit, klikoni te:*

<https://www.upc.edu/en>

***Afati për aplikim, për studentët, pranë Drejtorisë së Komunikimit dhe Koordinimit në UPT: Deri më 10 korrik 2025.***

Për informacione shtesë në lidhje me procesin e aplikimit në UPT mund të kontaktoni në email: rkodra@upt.al , abeqo@upt.al

**Për stafin:**

**Lloji i mobilitetit përfshin: 2** Staf akademik për mësimdhënie nga Fakulteti i Teknologjisë së Informacionit, Fakulteti i Inxhinierisë Elektrike, Fakulteti i Inxhinierisë Mekanike dhe Fakulteti i Inxhinierisë Matematike dhe Fizike.

**Koha e mobilitetit**: Semestri i parë i vitit akademik 2025 – 2026, (deri në dhjetor 2025).

**Dokumentat e nevojshme për aplikim:**

* CV;
* Kopje e Pasaportës;
* Aprovim nga përgjegjësi i njësisë bazë/drejtoria dhe nga përgjegjësi i njësisë kryesore, ku aplikanti bën pjesë, në lidhje me planin e mobilitetit dhe periudhën, të parashikuara për t’u kryer në universitetin pritës\*;
* Dokumenti i Mobility Agreement (Staff Mobility for Teaching)\*\*.
* Letra konfirmuese nga universiteti pritës për planin e mësimdhënies gjatë periudhës së mobilitetit.

Formati “Mobility Agreement” gjendet bashkëlidhur.

*\*Plani i mobilitetit për, si dhe periudha e propozuar e mobilitetit për stafin, duhet të aprovohet/firmoset paraprakisht nga përgjegjësi i njësisë bazë dhe nga përgjegjësi i njësisë kryesore* *ku aplikani bën pjesë.*

\*\* *Mobility Agreement for Teaching për stafin është një dokument në të cilin duhet të specifikohet programi juaj i propozuar që do të kryeni gjatë periudhës së shkëmbimit, i cili është aprovuar paraprakisht nga përgjegjësi i njësisë bazë, sipas pikës më sipër. Kjo është formë standarde e Erasmus+ dhe firmoset nga aplikanti dhe personi përgjegjës për mobilitetet në Universitetin Politeknik të Tiranës, i cili është Zv.Rektori për Anën Shkencore dhe Marrëdhëniet me Jashtë.*

Pas përfundimit të mobilitetit të stafit, personi pjesëmarrës në **Universitat Politècnica de Catalunya** – UPC, **Barcelona East School of Engineering EEBE** duhet të dorëzojë një raport te departamenti përkatës dhe te Drejtoria e Komunikimit dhe Koordinimit, lidhur me aktivitetin.

Afati për aplikim, pranë Drejtorisë së Komunikimit dhe Koordinimit në UPT:

**Deri më 25 qershor 2025, ora 12.00**

Për informacione shtesë në lidhje me procesin e aplikimit në UPT mund të kontaktoni në email: rkodra@upt.al dhe abeqo@upt.al